У књижевности се јавио романом "Паукова мрежа" (1923), роману који је својом причом о уздизању екстремне деснице и антисемитизма готово најавио Хитлеров долазак.. Сликање послератних немира у Немачкој са симболичним потенцијалом фабуле појављују се и у другим његовим делима из двадесетих година 20. века попут романа "Хотел Савој" (1924), "Побуна" (1924), "Бекство без краја" (1927), "Ципер и његов отац" (1928) и "Неми пророк" (написан 1929. објављен постхумно 1964). Тридестих година се окреће писању о прошлости Аустроугарске. Из овог периода посебно се идваја роман "Радецки-марш" (1932), који се данас сматра Ротовим ремек-делом. У њему се приповеда породична сага три генерације породице Трота од битке код Солферина до Првог светског рата. За разлику од савременика који су тежили експериментисању и разбијању традиционалних форми романа. "Радецки-марш" је написан у традицији реализма типичног за 19. век.